страна на Комисията в съответствие с Делегиран регламент (ЕС) 2021/1342.
 (11)
 Списъкът с признатите контролни и надзорни органи, съставен с посочения регламент, се основава на списъка, публикуван в приложение IV към Регламент (ЕО) No 1235/2008. Предвид обаче на новата информация и на новите заявления за включване, получени от Комисията от последното изменение на посочения списък, в списъка следва да бъдат направени някои промени. В съответствие с член 11, параграф 1 от Регламент (ЕО) No 1235/2008 бяха взети под внимание само пълните комплекти заявления, подадени до 30 юни 2021 г. съгласно Регламент (ЕО) No 834/2007.
 (12)
 Комисията получи и разгледа заявление от „A CERT European Organization for Certification S.A.“ за изменение на неговите параметри. Въз основа на получената информация е обосновано да се разшири обхватът на предоставеното от нея признаване, така че за всички трети държави, понастоящем изброени в точка 3 от вписването му в приложение IV към Регламент (ЕО) No 1235/2008, да обхване продуктови категории B, C и E.
 (13)
 Комисията получи и разгледа заявление от „AfriCert Limited“ за изменение на неговите параметри. Въз основа на получената информация е обосновано да се разшири обхватът на предоставеното от нея признаване, така че за продуктови категории A, B и D да обхване Кот д’Ивоар, Египет, Етиопия и Южна Африка, както и да се разшири обхватът на предоставеното от нея признаване, така че за Бурунди, Демократична република Конго, Гана, Кения, Руанда, Танзания и Уганда да обхване продуктова категория D.
 (14)
 Комисията получи и разгледа заявление от „Albinspekt“ за промяна на неговото наименование. Въз основа на получената информация Комисията стигна до заключението, че е обосновано наименованието на посочения контролен орган да бъде заменено с наименованието „Albinspekt bio.inspecta“. Освен това Комисията беше информирана, че някои елементи от адреса на този контролен орган са се променили.
 (15)
 „Australian Certified Organic“ уведоми Комисията за настъпила промяна в адреса му.
 (16)
 Комисията получи и разгледа заявление от „BaŞak Ekolojik Ürünler Kontrol ve Sertifikasyon Hizmetleri Tic. Ltd“ за изменение на неговите параметри. Въз основа на получената информация е обосновано да се разшири обхватът на предоставеното от нея признаване, така че за продуктови категории A и D да обхване Обединените арабски емирства.
 (17)
 В Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна, сключено с Решение (ЕС) 2021/689 на Съвета (7), е предвидено реципрочно признаване на равностойността на действащото понастоящем законодателство относно биологичните продукти и признаване на системите за контрол в двете страни по споразумението. В резултат признаването на контролните органи „Biodynamic Association Certification“, „Organic Farmers & Growers C. I. C“, „Organic Farmers & Growers (Scotland) Ltd“, „Organic Food Federation“, „Quality Welsh Food Certification Ltd“ и „Soil Association Certification Ltd“ за целите на вноса на биологични продукти от Обединеното кралство, предоставено с Регламент за изпълнение (ЕС) 2020/2196, следва да бъде оттеглено.
 (18)
 Комисията получи и разгледа заявление от „Bio.inspecta AG“ за изменение на неговите параметри. Въз основа на получената информация е обосновано да се разшири обхватът на предоставеното от нея признаване, така